Document ID: 32008R0116

ΚΑΝΟΝΙΣΜΌΣ (ΕΚ) αριθ. 116/2008 ΤΗΣ ΕΠΙΤΡΟΠΉΣ
της 28ης Ιανουαρίου 2008
για την τροποποίηση του κανονισμού (ΕΚ) αριθ. 423/2007 του Συμβουλίου σχετικά με ορισμένα περιοριστικά μέτρα κατά του Ιράν
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 423/2007 (1) του Συμβουλίου και ιδίως το άρθρο 15 παράγραφος 1 στοιχεία α) και β),
Εκτιμώντας τα ακόλουθα:
(1)
Σύμφωνα με το άρθρο 2 του κανονισμού (ΕΚ) αριθ. 423/2007, στο παράρτημα Ι του εν λόγω κανονισμού παρατίθενται τα αγαθά και η τεχνολογία, συμπεριλαμβανομένου του λογισμικού, που περιέχονται στους καταλόγους της Ομάδας Προμηθευτών Πυρηνικών Υλικών και του Καθεστώτος Ελέγχου της Τεχνολογίας Πυραύλων, καθώς και άλλα αγαθά και τεχνολογία, των οποίων η πώληση, η προμήθεια, η μεταφορά ή η εξαγωγή στο Ιράν απαγορεύεται βάσει αποφάσεων της αρμόδιας επιτροπής κυρώσεων των Ηνωμένων Εθνών ή του Συμβουλίου Ασφαλείας των Ηνωμένων. Παρόμοιες επιπλέον αποφάσεις δεν έχουν ληφθεί.
(2)
Ωστόσο, σύμφωνα με το άρθρο 2 του κανονισμού (ΕΚ) αριθ. 423/2007, το παράρτημα Ι δεν πρέπει να περιέχει αγαθά και τεχνολογία που περιέχει ο Κοινός Στρατιωτικός Κατάλογος της Ευρωπαϊκής Ένωσης (2),
(3)
Για να διευκολυνθεί η εφαρμογή, το παράρτημα Ι του κανονισμού (ΕΚ) αριθ. 423/2007 πρέπει να αναφέρει τα αγαθά και την τεχνολογία που απαγορεύονται σε σχέση με το παράρτημα Ι του κανονισμού (ΕΚ) αριθ. 1334/2000 του Συμβουλίου, περί κοινοτικού συστήματος ελέγχου των εξαγωγών ειδών και τεχνολογίας διπλής χρήσης (3).
(4)
Η Σουηδία ζήτησε να προστεθεί στον κατάλογο του παραρτήματος ΙΙΙ του κανονισμού (ΕΚ) αριθ. 423/2007 ο δικτυακός τόπος της που αναφέρει τις αρμόδιες αρχές και η Εσθονία και η Ουγγαρία ζήτησαν να γίνει μια διόρθωση στους δικτυακούς τόπους τους,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Το παράρτημα Ι του κανονισμού (ΕΚ) αριθ. 423/2007 αντικαθίσταται από το κείμενο του παραρτήματος Ι του παρόντος κανονισμού.
2. Το παράρτημα ΙΙΙ του κανονισμού (ΕΚ) αριθ. 423/2007 αντικαθίσταται από το κείμενο του παραρτήματος ΙΙ του παρόντος κανονισμού.
Άρθρο 2
Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Ιανουαρίου 2008.

Labels: 5
14
7
3
12
18